text: Danfoss-chef næstmest magtfulde mand i Danmark
  29 maj 2015 kl. 09.04
  Også direktøren er i top ti over de mest magtfulde personer i landet. De er langt foran politikerne.
  Ifølge en ny bog sidder erhvervslivet på magten i Danmark og helt i top er ledelsen i Danfoss. I bogen "Magteliten" har sociologerne Christoph Ellegaard og Anton Grau Larsen kortlagt, hvem der bestemmer i Danmark. Det skriver Jyllands-Posten fredag.
  Bestyrelsesformand i Danfoss, Jørgen Mads Clausen, ligger her nummer to. Danfoss' direktør Niels Bjørn Christiansen ligger nummer syv på listen. Blandt andet fordi han sidste år var formand for Erhvervs- og Vækstministeriets Produktionspanel. Til sammenligning er der ingen politikere i top ti.
  